පසුගිය පෙබරවාරි 24 වැනිදා මත්ද්‍රව්‍ය නාශක කාර්යාංශය විසින් හොරණ ප්‍රදේශයේ දී අත්අඩංගුවට ගත් කිලෝග්‍රෑම් 45 ක් පමණ වූ හෙරොයින් තොගය සම්බන්ධයෙන් තවත් පුද්ගලයකු අත්අඩංගුවට ගෙන තිබෙනවා.ඒ මෙම හෙරොයින් තොගය සමඟ අත්අඩංගුවට ගත් හමුදාවෙන් පලාගිය සෙබලා සහ හමුදා සේවයේ නිරත සෙබළාගෙන් සිදුකරන ලද ප්‍රශ්න කිරීම්වලින් අනතුරුවයි.පොල්පිතිගම හත් පොකුණ ප්‍රදේශයේදී මෙලෙස අත්අඩංගුවට ගත් පුද්ගලයාද හමුදාවෙන් පලාගිය සෙබළකු බව පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහන මහතා පවසනවාමෙම සිද්ධියට ආධාර දුන් බවට සැකපිට අත්අඩංගුවට ගත් අදාළ පුද්ගලයා හොරණ මහේස්ත්‍රාත් අධිකරණයට ඉදිරිපත් කොට රැඳවුම් නියෝග ලබාගෙන වැඩිදුරටත් ප්‍රශ්න කිරීමට නියමිතයි.